section_heading: Opis i analiza
paragraph_text: Treći stavak je neobičan u tome što je, unatoč oznaci Menuetto oznaka za tempo Allegro molto e vivace, čime se stavak izvodi u tempu koji ga u osnovi čini scherzom. U duhu scherza stavak također ne donosi nove melodije ili motive, nego kao motivski materijal koristi glazbene ljestvice i kvintakorde iz prvoga stavka. Jedan značajan element nagla je promjena tonaliteta pri početku stavka. Iako mnoge uvodne teme simfonijske glazbe klasičnog perioda uglavnom ostaju unutar dijatonske harmonije, Beethoven čini kromatični pomak iz C-dura u Des-dur već nakon 36 taktova. Uzevši u obzir tempo, slušatelj ovaj dramatičan pomak čuje već petnaestak sekundi nakon početka stavka.